ขอสอบถามระยะเวลา ของการมีประจำเดือนครั้งแรกหลังขูดมดลูก ประจำเดือนจะมาภายในกี่วันคะ เข้ารับการขูดมดลูกเนื่องจากท้องลม เป็นเวลา 1 เดือน 10 วันแล้ว จนตอนนี้ประจำเดือนยังไม่มาเลยค่ะ แบบนี้ผิดปกติมั้ยคะ
สวัสดีค่ะ Patcharaporn,หลังจากได้รับการขูดมดลูกเพื่อรักษาอาการท้องลมไปแล้ว ประจำเดือนในรอบต่อไป ก็จะมาภายใน 4-6 สัปดาห์ แต่บางรายก็อาจเร็วหรือช้ากว่านี้ก็ได้ ดังนั้น หากขูดมดลูกมา 1 เดือน 10 วันแล้ว แต่ประจำเดือนยังไม่มา ก็อาจต้องรอประจำเดือนต่อไปอีกซักระยะก่อนค่ะ ยังไม่ได้ถือว่ามีความผิดปกติและอันตรายอะไร แต่หากนานเกิน 3 เดือน แล้วประจำเดือนยังไม่มา ก็ควรกลับไปพบสูติ-นรีแพทย์เพื่อหาสาเหตุค่ะ เช่น อาจเกิดมีพังผืดขึ้นในมดลูก หรืออาจมีโรคทางกายอื่นๆ เช่น มีภาวะไทรอยด์ฮอร์โมนผิดปกติ มีโรคอ้วน เป็นต้นอย่างไรก็ตาม หากหลังจากที่ขูดมดลูกมา ได้มีเพศสัมพันธ์ไปแล้ว ก็จะมีโอกาสตั้งครรภ์ได้ ดังนั้น ก็ควรต้องตรวจหาการตั้งครรภ์ดูด้วยค่ะ